
Nr. 377
RAPORT COMUN

asupra proiectului de Lege pentru modificarea şi completarea Ordonanţei de urgenţă a Guvernului nr. 29/2005, pentru modificarea Legii nr. 290/2002 privind organizarea şi funcţionarea unităţilor de cercetare - dezvoltare din domeniile agriculturii, silviculturii, industriei alimentare şi a Academiei de Ştiinţe Agricole şi Silvice"Gh. Ionescu - Şişeşti", aprobată cu modificări şi completări prin Legea nr.232/2005
 (PL-X 410/2006)


În conformitate cu prevederile art. 95 din Regulamentul Camerei Deputaţilor, republicat, Comisia pentru învăţământ, ştiinţă, tineret şi sport şi Comisia pentru agricultură, silvicultură, industrie alimentară şi servicii specifice au fost sesizate spre dezbatere şi avizare, în fond, cu proiectul de Lege pentru modificarea şi completarea Ordonanţei de urgenţă a Guvernului nr. 29/2005, pentru modificarea Legii nr. 290/2002 privind organizarea şi funcţionarea unităţilor de cercetare - dezvoltare din domeniile agriculturii, silviculturii, industriei alimentare şi a Academiei de Ştiinţe Agricole şi Silvice"Gh. Ionescu - Şişeşti", aprobată cu modificări şi completări prin Legea nr.232/2005, trimis cu adresa nr. PL-X 410 din 2 mai 2006.


Potrivit prevederilor art. 75 alin. (1) din Constituţia României, republicată, şi ale art. 92  alin. (9) pct.1 din Regulamentul Camerei Deputaţilor, Camera Deputaţilor este  Cameră decizională. 


La întocmirea raportului Comisiile au avut în vedere avizele primite de la Comisia pentru buget, finanţe şi bănci, Comisia juridică, de disciplină şi imunităţi, avizul Consiliului Legislativ, precum şi Punctul de vedere al Guvernului. 

Întârzierea promovării hotărârilor de Guvern pentru reorganizarea unităţilor de cercetare-dezvoltare, în conformitate cu prevederile Legii nr. 290/2002, cu modificările şi completările ulterioare, determinată în acest moment şi de prelungirea termenului de reconstituire a dreptului de proprietate, conform Legii nr. 247/2005, creează instabilitate şi nesiguranţă în desfăşurarea normală a activităţii din institute şi staţiuni. Excluderea unităţilor de cercetare de la criteriile impuse de unităţile bancare, pentru obţinerea creditelor bancare, datorită statutului de unităţi în curs de reorganizare, au condus la acumularea de datorii care în acest moment sunt foarte dificil de achitat în 6 luni de la intrarea în vigoare a Legii nr. 232/2005, de aprobare a Ordonanţei de urgenţă a Guvernului nr. 29/2005.

Senatul a adoptat acest proiect de lege în şedinţa din 26 aprilie 2006.


În raport de obiectul şi conţinutul său, proiectul de lege face parte din categoria legilor ordinare. 


În conformitate cu prevederile art. 61 şi 63 din Regulamentul Camerei Deputaţilor, republicat, membrii comisiilor au examinat proiectul de lege în şedinţa din 7 iunie 2006.


La lucrări au fost prezenţi 27 deputaţi din totalul de 52 de  membri ai Comisiilor. 

La dezbaterea proiectului de lege au participat ca invitaţi, în conformitate cu prevederile art. 54 şi 55 din Regulamentul Camerei Deputaţilor, republicat: domnul Dumitru Miron – secretar de stat, Ministerul Educaţiei şi Cercetării; domnul Nicolae Flaviu Lazin - secretar de stat, Ministerul Agriculturii, Pădurilor şi Dezvoltării Rurale, doamna Didina Ioan – consilier, Ministerul Agriculturii, Pădurilor şi Dezvoltării Rurale şi domnul Nicolae Baciu - consilier, Ministerul Agriculturii, Pădurilor şi Dezvoltării Rurale; domnul Cristian Hera – preşedinte, Academia de Ştiinţe Agricole şi Silvice "Gh. Ionescu - Şişeşti", domnul Gheorghe Sin – secretar general, Academia de Ştiinţe Agricole şi Silvice "Gh. Ionescu - Şişeşti"; doamna Doina Silistru– senator, iniţiator.

În urma dezbaterii, membrii Comisiilor reunite au hotărât, cu unanimitatea voturilor celor prezenţi, să propună Plenului Camerei Deputaţilor adoptarea proiectului de Lege, cu următoarele amendamente:
	Nr. crt.
	Text
Lege 232/2005 de modificare şi completare a OUG 29/2005
	Text adoptat de Senat
	Text propus de Comisiile reunite

(autorul amendamentelor)
	Motivarea amendamentelor propuse

	1.
	---
	Titlul Legii:  LEGE pentru modificarea şi completarea Ordonanţei de urgenţă a Guvernului nr. 29/2005 pentru modificarea Legii nr. 290/2002 privind organizarea şi funcţionarea unităţilor de cercetare - dezvoltare din domeniile agriculturii, silviculturii, industriei alimentare şi a Academiei de Ştiinţe Agricole şi Silvice"Gh. Ionescu - Şişeşti", aprobată cu modificări şi completări prin Legea nr.232/2005
	Titlul Legii:  LEGE pentru modificarea articolului III din  Ordonanţa de urgenţă a Guvernului nr. 29/2005 pentru modificarea Legii nr. 290/2002 privind organizarea şi funcţionarea unităţilor de cercetare - dezvoltare din domeniile agriculturii, silviculturii, industriei alimentare şi a Academiei de Ştiinţe Agricole şi Silvice "Gheorghe Ionescu- Şişeşti"

	

	2.
	---
	ARTICOL UNIC – Ordonanţa de urgenţă a Guvernului nr.29/2005 pentru modificarea Legii nr. 290/2002 privind organizarea şi funcţionarea unităţilor de cercetare - dezvoltare din domeniile agriculturii, silviculturii, industriei alimentare şi a Academiei de Ştiinţe Agricole şi Silvice "Gh. Ionescu - Şişeşti", publicată în Monitorul Oficial al României, Partea I, nr. 346 din 25 aprilie 2005, aprobată cu modificări şi completări prin Legea nr. 232/2005, se modifică şi se completează după cum urmează:
	ARTICOL UNIC – Articolul III din Ordonanţa de urgenţă a Guvernului nr.29/2005 pentru modificarea Legii nr. 290/2002 privind organizarea şi funcţionarea unităţilor de cercetare - dezvoltare din domeniile agriculturii, silviculturii, industriei alimentare şi a Academiei de Ştiinţe Agricole şi Silvice "Gheorghe Ionescu - Şişeşti", publicată în Monitorul Oficial al României, Partea I, nr. 346 din 25 aprilie 2005, aprobată cu modificări şi completări prin Legea nr. 232/2005, se modifică după cum urmează:
	

	3.
	Titlul Ordonanţei de urgenţă: Ordonanţa de urgenţă a Guvernului nr.29/2005 pentru modificarea Legii nr. 290/2002 privind organizarea şi funcţionarea unităţilor de cercetare - dezvoltare din domeniile agriculturii, silviculturii, industriei alimentare şi a Academiei de Ştiinţe Agricole şi Silvice"Gh. Ionescu - Şişeşti"  
	---
	Text nemodificat.
	

	4.
	6. La articolul III, alineatului (1), literele a), c) şi d) vor avea următorul cuprins:

a) scutirea de la plată a obligaţiilor bugetare restante la data intrării în vigoare a Legii nr. 147/2004 privind aprobarea Ordonanţei de urgenţă a Guvernului nr. 78/2003 pentru modificarea şi completarea Legii nr. 290/2002 privind organizarea şi funcţionarea unităţilor de cercetare-dezvoltare din domeniile agriculturii, silviculturii, industriei alimentare şi a Academiei de Ştiinţe Agricole şi Silvice "Gheorghe Ionescu-Şişeşti" şi neachitate prin orice modalitate prevăzută de lege, reprezentând impozite, taxe, contribuţii şi alte sume datorate bugetului de stat, bugetului asigurărilor sociale de stat, bugetului Fondului naţional unic pentru şomaj. Fac excepţie contribuţia pentru pensia suplimentară, contribuţia individuală de asigurări sociale, contribuţia individuală de asigurări pentru şomaj, contribuţia datorată Fondului naţional unic de asigurări sociale de sănătate de către persoanele asigurate care au calitatea de angajat, taxa pe valoarea adăugată suspendată în vamă, impozitului pe salarii, impozitului pe veniturile din salarii, care urmează a fi achitate în termen de 6 luni de la data intrării în vigoare a legii de aprobare a prezentei ordonanţe de urgenţă; 
b) fac obiectul înlesnirilor la plată prevăzute la lit. a) şi sumele preluate pentru încasare de către Autoritatea pentru Valorificarea Activelor Statului, reprezentând contribuţia datorată Fondului naţional unic de asigurări sociale de sănătate;
	1. La articolul III, litera a) a alineatului (1) va avea următorul cuprins:
„a) scutirea de la plată a obligaţiilor bugetare restante la data intrării în vigoare a Legii nr. 147/2004 privind aprobarea Ordonanţei de urgenţă a Guvernului nr. 78/2003 pentru modificarea şi completarea Legii nr. 290/2002 privind organizarea şi funcţionarea unităţilor de cercetare-dezvoltare din domeniile agriculturii, silviculturii, industriei alimentare şi a Academiei de Ştiinţe Agricole şi Silvice "Gheorghe Ionescu-Şişeşti" şi neachitate prin orice modalitate prevăzută de lege, reprezentând impozite, taxe, contribuţii şi alte sume datorate bugetului de stat, bugetului asigurărilor sociale de stat, bugetului Fondului naţional unic de asigurări sociale de sănătate şi bugetului asigurărilor pentru şomaj.  Fac excepţie contribuţia pentru pensia suplimentară, contribuţia individuală pentru asigurări sociale, contribuţia individuală de asigurări pentru şomaj, contribuţia datorată Fondului unic de asigurări sociale de sănătate de către persoanele asigurate care au calitatea de angajat, taxa pe valoarea adăugată suspendată în vamă, impozitului pe salarii, impozitului pe veniturile din salarii care urmează a fi achitate în termen de 12 luni de la data intrării în vigoare a hotărârilor de Guvern de reorganizare a fiecărei unităţi de cercetare-dezvoltare în parte.”
---
	Alineatul (1) literele a) şi b) şi alineatul (6) se modifică şi vor avea următorul cuprins:
a) scutirea de la plată a obligaţiilor bugetare restante la data intrării în vigoare a Legii nr. 147/2004 privind aprobarea Ordonanţei de urgenţă a Guvernului nr. 78/2003 pentru modificarea şi completarea Legii nr. 290/2002 privind organizarea şi funcţionarea unităţilor de cercetare-dezvoltare din domeniile agriculturii, silviculturii, industriei alimentare şi a Academiei de Ştiinţe Agricole şi Silvice "Gheorghe Ionescu-Şişeşti" şi neachitate prin orice modalitate prevăzută de lege, reprezentând impozite, taxe, contribuţii şi alte sume datorate bugetului de stat, bugetului asigurărilor sociale de stat, bugetului Fondului naţional unic de asigurări sociale de sănătate şi bugetului asigurărilor pentru şomaj.  Fac excepţie contribuţia pentru pensia suplimentară, contribuţia individuală pentru asigurări sociale, contribuţia individuală de asigurări pentru şomaj, contribuţia datorată Fondului naţional unic de asigurări sociale de sănătate de către persoanele asigurate care au calitatea de angajat, taxa pe valoarea adăugată suspendată în vamă, impozitului pe salarii, impozitului pe veniturile din salarii care urmează a fi achitate în termen de 12 luni de la data intrării în vigoare a hotărârilor de Guvern de reorganizare a fiecărei unităţi de cercetare-dezvoltare în parte.”
b) fac obiectul înlesnirilor la plată prevăzute la lit. a) şi sumele preluate pentru încasare de către Autoritatea pentru Valorificarea Activelor Statului, reprezentând contribuţia datorată Fondului naţional unic de asigurări sociale de sănătate, precum şi creditele şi dobânzile aferente preluate de la Banca Agricolă SA;
	Scutirea de la plată a creditelor şi dobânzilor aferente preluate de la Banca Agricolă SA este determinată de:

- statutul de organizare şi funcţionare al unităţilor de cercetare-dezvoltare ca instituţii publice cu finanţare din venituri proprii;

- reducerea continuă a suprafeţelor de teren agricol de la 150 mii ha la 60 mii ha urmare a retrocedărilor conform legilor proprietăţii a condus la diminuarea capacităţii de realizare de venituri şi implicit achitarea datoriilor.

	5.
	(6) Obligaţiile bugetare neachitate, reprezentând impozite, taxe, contribuţii şi alte venituri bugetare, datorate după intrarea în vigoare a Legii nr. 147/2004, se vor achita în termen de 6 luni de la data intrării în vigoare a legii de aprobare a prezentei ordonanţe de urgenţă;
	2. La articolul III, alineatul (6) va avea următorul cuprins:
  „(6) Obligaţiile bugetare neachitate, reprezentând impozite, taxe, contribuţii şi alte venituri bugetare, datorate după intrarea în vigoare a Legii nr. 147/2004, se vor achita în termen de 12 luni de la data intrării în vigoare a hotărârilor de Guvern de reorganizare a fiecărei unităţi de cercetare-dezvoltare în parte.”
	(6) Obligaţiile bugetare neachitate, reprezentând impozite, taxe, contribuţii şi alte venituri bugetare, datorate după intrarea în vigoare a Legii nr. 147/2004, se vor achita în termen de 12 luni de la data intrării în vigoare a hotărârilor de Guvern de reorganizare a fiecărei unităţi de cercetare-dezvoltare în parte.
	





PREŞEDINTE 







 PREŞEDINTE

               



    Lia Olguţa Vasilescu                                                               Attila Béla Ladislau Kelemen 



SECRETAR 







   SECRETAR




Mihai Radan 





           
Ioan Munteanu

                           
  Consilier                                                                                                                  Consilier



          Simion Cioată                                                                                                       Anton Păştinaru

